Dokter Stella Swift is sedert haar tienerjare heimlik verlief op Arend Barnard, maar dit blyk dat hy so min moontlik met dié rykmanskind te doen wil hê. Jare later is Stella 'n gekwalifiseerde algemene praktisyn en Arend is die narkotiseur wat steeds oorloop van ambisie. Sy wil op haar eie voete staan en so gou moontlik onafhanklik van die Swift-miljoene funksioneer. Maar dan tref die een na die ander terugslag haar gesin. Boonop glo haar jarelange vriend Tiaan dat hy en Stella bymekaar hoort. Daar is ook 'n vasberade fisioterapeut wat haar oë én drome op Arend gevestig het. Het die noodlot net besluit dié twee dokters se lewenspaaie mag nooit kruis nie, of kan hulle te midde van al die chaos en teleurstelling steeds vrede en geluk in mekaar se arms vind?
Vir ewig in sy hart
Rouxlé is 'n onafhanklike vrou wat nie 'n man nodig het nie. Sy wil wel een hê. Meer spesifiek, sy wil vir Francois hê, al is hy jonger as sy. Sy sluk haar trots en stel haarself aan hom voor, maar hy maak dit duidelik dat haar bravade hom nie beïndruk nie. Haar brein skreeu vir haar dat sy wye draaie om hom moet loop, liefs van hom moet vergeet, maar haar hart het ander planne. Francois besef gou dat hy 'n fout gemaak het. Rouxlé het dadelik 'n indruk op hom gemaak en hy sal enigiets doen vir 'n tweede kans. Al is dit om sy eie trots in die sak te steek en aan homself te erken dat die vurige rooikop met die eksentrieke hare reeds in sy hart leef.
In sy hart is die laaste boek in Felicia Snyman se In sy-reeks. Aanlynafsprake is 'n belangrike tema in die verhaal.
Ivoorblom vir Hai-Lin
Sy is die perfekte simbool van vroulike skoonheid en sagmoedigheid, nes die magnolia Hai-Lin kuier met vakansie in Sjanghai, China by haar ma se vriende, Su Fen en Laum. Sy gebruik die tyd om Sjanghai te verken en geniet die unieke atmosfeer van die stad en sy mense. Sy het nog net een ernstige verhouding gehad toe sy 'n student was, maar haar sogenaamd beste vriendin het hom skaamteloos afgevry. Eintlik het sy haar 'n guns bewys. Sy onthou hoe die einste vriendin lang trane gehuil het toe die rokjagter haar ook verneuk het. Dit het Hai-Lin 'n ewige gly gegee in gladdebek mans wat met al wat 'n rok dra wil flankeer. 'n Man sal eers haar vertroue moet wen, voor sy hom in haar wantrouige hart sal toelaat. Su Fen se seun, Laum is 'n droom van 'n man, maar dit lyk of hy maklik sal flankeer. Juis daarom moet sy daarop konsentreer om hom op 'n afstand te hou. Gaan haar tyd in China haar egter anders laat dink oor die liefde, en wat is die simboliek van die ivoorblom? Romanza is LAPA Uitgewers se romansereeks, wat vergelyk kan word met Mills & Boon en Harlequinromanses. Ivoorblom vir Hai-Lin is die laaste boek in 'n trilogie waarvan die eerste twee romanses, Liefdespalm vir Simoné en Reënboogbruid reeds gepubliseer is. Liefdespalm vir Simoné in 2008 (in LAPA Uitgewers se hardebandreeks) en Reënboogbruid in 2016.
Kaalvoet ballerina Omnibus
Joléne de Koningh, Heila Theron, Trudy Reinhardt
Kaalvoet ballerina - Jolene de Koningh
Biga het nou wel gestruikel en reg voor die man se voete neergeslaan, maar dit beteken nie sy gaan met hart en al in sy skoot val nie. Hy leef buitendien in 'n ander wêreld as sy.
Karoo-droom - Heila Theron
Terwyl Jana teen hidrobreking in die Karoo betoog, kruis haar paaie met Anton, wat glad nie beindruk is met haar plakkaatswaaiery nie. En hy is so onweerstaanbaar en die Karoo so romanties ...
Dokter in die Caprivi - Trudy Reinhardt
Andrea verstaan nie waarom die nuwe dokter wat by die boshospitaal begin werk het haar so kil behandel nie. Maar eintlik pas dit haar want sy maak nie vir 'n man aan haar sy voorsiening nie.
Willa le Roux kan uit die staanspoor nie vir Deon Joubert miskyk nie. G'n mens kan nie: die gemaklikheid met sy eie lyf, die selfvertroue wat hy uitstraal. Boonop is die man slim, sjarmant en gevaarlik aantreklik.
Hul paaie kruis - vir werk én plesier. Willa weet sy beweeg op gevaarlike terrein, maar sy moet darem genoeg stories bymekaarmaak om eendag haar kleindogter te vermaak.
Net toe dinge behoorlik tussen hulle vlamvat en Willa uiteindelik gereed is om Deon met haar hart én haar lyf te vertrou, besluit iemand uit haar verlede om weer sy opwagting te maak. Dinge ontspoor uiteraard op 'n dramatiese wyse.
Twee jaar later moet Willa en Deon mekaar weer in die oë kyk. Nou worstel albei met die vraag: Kan hulle die verlede agter hulle sit en saam 'n toekoms bou?
Kan 'n saffier mens na jou herkoms lei?
Lesers het Louisa in Rose vir Roselle leer ken as die ongehude ma wat in sak en as onverwags op La Roseraie aankom, en dadelik deur almal as familie aanvaar word.
In Lelies vir Louisa worstel Louisa met die groot vraag oor haar herkoms. Sy is as baba op 'n kinderhuisstoep gelos met 'n saffier wat per ongeluk laat val is. Die saffier lei haar uiteindelik na die buurplaas La Montagne maar die antwoorde kom nie maklik nie.
Intussen floreer haar loopbaan as fotograaf en sy word 'n pos aangebied op Liberté waar haar en Liam se paaie kruis. Hy is aanvanklik nors en ongeskik, maar stelselmatig sien Louisa 'n ander kant van hom, veral as hy met haar dogtertjie Rose speel.
Lelies vir Louisa is deel van LAPA Uitgewers se SuperRomanza-reeks, en volg op Rose vir Roselle. Die karakters uit Rose vir Roselle maak almal weer hul verskyning, en daar is 'n paar nuwes by.